Brocēnu vidusskolas Vecāku padomes sapulces

Protokols 2021./22. Nr. 6

(tiešsaiste zoom platformā)

17.02.2022

SĒDE SĀKAS: plkst. 18.00

PIEDALĪJĀS: Natālija Balode, Dita Dubulta, Gaida Circene, Gita Kudiņa, Jolanta Lasmane, Kristīna Maslovska, Baiba Mazrima, Kristīne Priede, Mārīte Rubašenko, Zane Sergejeva, Iveta Vanaga, Mārtiņš Zemītis, Maija Žulpa.

PIEAICINĀTI: V. Ķezbere, M. Ulmane.

NEPIEDALĪJĀS: Iveta Norkusa, Liāna Rimša, Ivo Sestulis, Kristīne Ķeire, Liesma Vicinska, Inta Uzule-Rancāne, Roberts Sipenieks, Zaiga Vilne.

DARBA KĀRTĪBA:

1. Par sākumskolas skolēnu skolas somām
2. Par diagnosticējošajiem un valsts pārbaudes darbiem
3. Par kontroldarbiem un ieskaitēm Covid-19 laikā
4. Akreditācijas procesa norise un rezultāti
5. Vispārīga informācija

**1.§**

**Par sākumskolas skolēnu skolas somām**

(V. Ķezbere)

Vecāki izteica savas bažas, ka sākumskolas skolēniem ir pārlieku smagas skolas somas, lūdzot skolu rast risinājumu. Sākumskolas mācību pārzine V. Ķezbere informēja, ka bieži vien iemesls šīm smagajām somām ir ne tikai mācību grāmatas, bet arī liekas mantas, ko skolēni mēdz likt somās un nest uz skolu. Jāizvērtē sākumskolēna somas saturs, mazliet jāpaskatās, ko skolēns somā salicis, vai tur ir tikai nepieciešamais mācību procesam, vai arī daudz kas lieks.

Otra iespēja ir atstāt grāmatas skolā, sarunājot ar klases audzinātāju, un mājās mācīties, skatoties soma.lv vai maconis.lv (Zvaigzne ABC izdotās grāmatas), ja, mājasdarbus pildot, nepieciešams izmantot mācību grāmatas. Skola nevar piedāvāt otru grāmatu eksemplārus, jo tam nav paredzēti līdzekļi budžetā.

**2.§**

**Par diagnosticējošiem un valsts pārbaudes darbiem**

(M. Ulmane)

Pamatskolas un vidusskolas mācību pārzine M. Ulmane informēja vecākus, ka skolas mājaslapā www.brocenuvsk.lv ir pārbaudījumu grafiks.

Mācību pārzine M. Ulmane informē par pārbaudījumu grafikiem, eksāmenu norisi.

2021./2022. mācību gadā vispārējā izglītībā valsts pārbaudes darbus plānots organizēt:

*Valsts pārbaudes darbi 3. klasēs:*

* latviešu valodā latviešu mācībvalodas izglītības programmās (kombinēti) – mutvārdu daļa –  2022. gada  5. janvāris – 16. februāris, rakstu daļa – 17. februārī;
* matemātikā (rakstiski) – 2022. gada 23. februārī.

*Valsts pārbaudes darbi 6. klasēs:*

* latviešu valodā latviešu mācībvalodas izglītības programmās (kombinēti) – mutvārdu daļa – 2022. gada  5. janvāris – 15. februāris, rakstu daļa – 16. februārī;
* matemātikā (rakstiski) – 2022. gada 24. februārī;
* dabaszinībās (rakstiski) – 2022. gada 3. martā.

Valsts pārbaudes darbi par vispārējās pamatizglītības ieguvi (9. klasei):

* latviešu valodā latviešu mācībvalodas izglītības programmās (kombinēti) – rakstu daļa – 2022. gada 24. maijā, mutvārdu daļa – 24. un 25. maijā.
* matemātikā (rakstiski) – 2022. gada 27. maijā.
* vienā svešvalodā pēc izglītojamā izvēles (kombinēti) – rakstu daļa – 2022. gada 1. jūnijā, mutvārdu daļa – 1. un 2. jūnijā.
* Latvijas vēsturē (rakstiski) – 2022. gada 7. jūnijā.

Valsts pārbaudes darbi (centralizētie eksāmeni) par vispārējās vidējās izglītības ieguvi (12. klasei):

* angļu valoda – rakstu daļa – 2022. gada 15. martā, mutvārdu daļa – 15., 16. un 17. martā;
* krievu valoda: rakstu daļa – 2022. gada 17. martā, mutvārdu daļa – 17. un 18. martā;
* latviešu valoda (rakstiski) – 2022. gada 17. maijā;
* matemātika (rakstiski) – 2022. gada 20. maijā;
* ķīmija (rakstiski) – 2022. gada 25. maijā;
* fizika (rakstiski) – 2022. gada 27. maijā;
* bioloģija (rakstiski) – 2022. gada 30. maijā.
Eksāmeni (valsts):
* ekonomika (rakstiski) – 2022. gada 8. jūnijā.

Lai iegūtu atestātu par vispārējo vidējo izglītību, tāpat kā pagājušajā 2021. gadā, skolēniem nebūs obligāti jākārto ceturtais jeb izvēles eksāmens. To paredz grozījumi Ministru kabineta 2019. gada 3. septembra noteikumos Nr. 416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem”, nosakot, ka, lai 2020./2021. un 2021./2022. m.g. iegūtu vispārējo vidējo izglītību, būs jākārto trīs obligātie eksāmeni:

* latviešu valoda, viena svešvaloda, matemātika,  ceturtais eksāmens nav obligāts, bet kārtojams pēc izvēles, ja tas nepieciešams iestājai augstākās izglītības iestādē.

Visc.gov.lv ir informācija, skolo.lv ir papildus informācija vidusskolas skolēniem dažādi materiāli, testi utt.

**3.§**

**Par kontroldarbiem un ieskaitēm Covid-19 laikā**

(M. Ulmane)

M. Ulmane informēja, ka kontroldarbus un ieskaites skolēni kārto klātienē, ja skola darbojas klātienē. Ja skolēns ir slims, bet mācās attālināti, kamēr pārējā klase mācās klātienē, tad skolēns nenokārtotos pārbaudes darbus nokārto atgriežoties skolā un vienojoties ar priekšmetu skolotāju par laiku, kad darbi tiks kārtoti. 50% no pārbaudes darbiem ir jābūt nokārtotiem. Par kontroldarbu/ieskaišu kārtošanu zoom vidē, tas nebūtu taisnīgi pret klasi, ja kāds kārtos pārbaudījumu attālināti, jo skolotājam nav iespēju novērot un saprast, kurš ir ekrāna otrā pusē.

**4.§**

**Par akreditācijas procesa norisi un rezultātiem**

(N. Balode, D. Dubulta)

Skolas direktore N. Balode informēja vecāku padomi, ka skola akreditēta uz 6 gadiem, kas ir maksimālais rezultāts. Akreditētas arī visas programmas uz 6 gadiem, tai skaitā tālmācība, kas bijušas lielākās direktores bažas.

Direktore secināja, ka akreditācijas procesā bija jaunums, iesākums skolu akreditācijām: 1) anketa, kura jāizpilda gan vecākiem, gan skolotājiem; 2) akreditācija notika 2 nedēļas, parasti ir īsāku laika posmu; 3) visos vērtējuma līmeņos skola ir saņēmusi “labi”; 4) akreditācijas metodika - intervijas, sarunas, stundu vērošana, izglītības iestādes apskate, dokumentu izpēte, aptaujas vecākiem, pedagogiem, izglītojamiem.

Pielikumā: akreditācijas ekspertu komisijas vēstule vecākiem

**5.§**

**Vispārīga informācija**

(N. Balode)

Vispārīga informācija:

Ar 28.02.2022. Saldus novada pašvaldība izbeidz līgumu ar “Brocēnu siltums” kā skolas ēdinātāju, līdz ar to no 01.03.2022. Brocēnu vidusskolā ēdināšanas pakalpojumu sniegs SIA “Aniva”, kas apkalpo citas Saldus novada skolas.

SĒDE BEIDZAS: plkst. 19.30

Vecāku padomes vadītāja: Gita Kudiņa

Protokolēja: Zane Sergejeva

PIELIKUMS